# Асен Панчев

### от Уикипедия, свободната енциклопедия

Асен Панчев български футболист
Роден: | ? 1906 София, България
Починал: | ? 1989 София, България

Асен Панчев-Панчето е бивш български футболист, нападател, треньор и футболен съдия. Юноша e на Левски от първия юношески тим на клуба през 1922 г. За мъжкия тим играе от 1925 до 1937 г., общо 13 сезона. Участва в 106 шампионатни мача с 59 гола, 71 международни мача с над 40 гола и повече от 40 други срещи с 45 гола. Заедно с Асен Пешев са заслужили признанието за една от най-добрите нападателни двойки в историята на Левски. Двукратен шампион и носител на купата на страната през 1933 и 1937 г. Четирикратен столичен пъренец с Левски през 1925, 1929, 1933 и 1937 и четирикратен носител на купата "Улпия Сердика" през 1926, 1930, 1931 и 1932 г. Има 41 мача и 18 гола за "А" националния отбор (1926-1936). Той е първия българин реализирал хеттрик за националния отбор. Това става при загубата от Франция с 3:5 през 1932 г. С националния отбор печели купата на БОК през 1931 и Балканската купа в Белград през 1932 г. Участник в квалификационните срещи за СП-1934 с Австрия и Унгария. През сезона 1934/35 играе като професионалист в "Бохемианс" (Прага, Чехословакия). Един от най-известните футболисти в миналото, като ляво крило се отличава с феноменална техника, бързина, дрибъл на скорост, изненадващ и точен удар. След тежка контузия през 1937 г. става треньор и ръководи тима на Левски в шампионския му дубъл през 1942 г. От 1945 г. е футболен съдия.

Взето от „http://bg.wikipedia.org../../../%D0%B0/%D1%81/%D0%B5/%D0%90%D1%81%D0%B5%D0%BD_%D0%9F%D0%B0%D0%BD%D1%87%D0%B5%D0%B2_79d2.html“.

Категории: Български футболисти | Футболисти на Левски

##### Views

- Статия
- Беседа
- Текуща версия

##### Търсене